# **Sjekkliste for koblingsmøte**

**I forkant av koblingsmøtet:**

* Sjekk at alle vet dato, tid og sted for koblingsmøtet. Send gjerne påminnelse per SMS og/eller ring dagen i forveien av møtet.
* Ta med infoskriv/avtale mellom frivillig og deltaker (norsk/engelsk). Dersom deltaker snakker dårlig norsk eller ikke kan norsk eller engelsk må det ordnes med tolk.

**På koblingsmøtet:**

* Introduser alle på møtet og be alle si noe kort om seg selv
* Be deltakeren fortelle hva hun vet om Ressursvenn og hva som gjør at hun ønsker å delta
* Be den frivillige fortelle litt om seg selv og hva som gjør at hun ønsker å være Ressursvenn
* Prøv å legge koblinger mellom det hun sier og det du vet om deltakeren. F. eks. «liker også å lage middag og maler, det var derfor jeg tenkte at dere kunne …» eller «hun snakker fransk som deg» eller «jobber med... så hun er flink på søknadsskriving og kan hjelpe deg med det…» etc.
* Spør hva deltakeren liker å gjøre. Prøv å få i gang en samtale mellom den frivillige og deltakeren. Gi dem tid til å snakke sammen.
* **Gå nøye igjennom infoskrivet/avtalen!**
* Forklar ord og begreper dersom deltaker eller frivillig har begrensede norskkunnskaper. Ord som voldsutsatt, voldsutøver, brudd, taushetsplikt, kobling, gruppeleder m.m. kan være ord du må forklare.
* Sørg for at alle forstår hva det står i skrivet
* Legg vekt på at koblingen kan avsluttes ved behov

Hjelp deltaker og frivillig å bli enige om:

* Hvor ofte, og på hvilke dager, tidspunkter de ønsker å treffe hverandre. Ønsker deltaker helst samme dag hver gang eller vil hun avtale fra uke til uke?
* Snakk om hva deltaker ønsker når de treffes spontant med andre tilstede. «Er det greit å hilse, skal vil si at vi kjenner hverandre, er venner?»
* Snakk om hvilken type kontakt de skal ha. Er det OK for den frivillige at deltaker tar kontakt utenom treffpunkter, eller skal de bare snakke sammen når de møtes? Skal de legge hverandre til på sosiale medier?
* Hva ønsker de å gjøre sammen? Dersom deltaker ikke kommer med noen bestemte ønsker blir det opp til frivillig å ta initiativ, basert på det hun vet fra kartleggingssamtalen.

# **LYKKE TIL!**